इधर बुखार से मौतों का सिलसिला थम नहीं रहा है। समरेर ब्लॉक क्षेत्र के ग्राम मनिकापुर कौंर निवासी रामवीर (36) की गुरुवार सुबह मौत हो गई। जुगेंद्र (55) की बुधवार रात, सुखदेवी (65) की गुरुवार सुबह मौत हुुई। इसी ब्लॉक के मौसमपुर गांव निवासी ममता (38) और तिगुलापुर निवासी उर्वशी (38) की गुरुवार सुबह मौत हुई। आसफपुर ब्लॉक के ग्राम वीधा नगला निवासी भूदेव (50) ने बुखार के चलते दम तोड़ दिया। मनिकापुर कौंर गांव में गुरुवार को चार लोगों की मौत से खलबली मच गई। संयुक्त चिकित्सा निदेशक आरके मिश्रा भी गांव पहुंचे और हालात का जायजा लिया। आसफपुर ब्लॉक के ग्राम सुरैनी पापड़ी के अखिलेश यादव (10), म्याऊ ब्लॉक के ग्राम अभियासा निवासी चौकीदार बद्रीप्रसाद (75) ने बुखार से दम तोड़ दिया।